कर्मचारी काली पट्टी बाध कर करेंगे निजीकरण का विरोध
बीकानेर | विद्युतनिजीकरण के विरोध में संयुक्त संघर्ष समिति,बीकानेर विद्युत विभाग ने पुराना पावर हाउस परिसर में आम सभा की। समिति के रमेश व्यास ने कहा कि निजीकरण से भविष्य में कर्मचारियों और आमजन को हाेने वाले नुकसान के बारे में जानकारी दी।
उन्होंने कहा कि यह विरोध जनता के लिए सरकार से है। उन्होंने आह्वान किया कि निजीकरण के विरोध में सोमवार को कर्मचारी काली पट्टी बांधकर कार्यस्थल पर पहुंचे। इस दिन बिजली अभियंताओं के साथ मीटिंग भी बुलाई गई है। राम कुमार व्यास ने कहा कि एक-एक मजदूर को निजीकरण के विरोध में सक्रिय रहना है। रघुनाथ सोलंकी ने कहा कि निजीकरण होता है तो इस प्रभाव कर्मचारियों को धीरे-धीरे कम करना होगा। इसलिए सभी को एकजुट रहना है। हीरा पुरी ने युवा कार्मिकों आह्वान किया कि निजीकरण के विरोध में ऊर्जा मंत्री, विधायकों और निगम प्रबंध निदेश के पुतले जलाकर भविष्य में विरोध दर्ज करेंगे ताकि कर्मचारियों की एक एकता का प्रदर्शन हो। सभा में अशोक कुमार, शिव कुमार, शिव नारायण पुरोहित, रामदेव आसोपा, भंवर ओझा, राजेश आचार्य ने भी विचार रखें। इस मौके पर अशोक पुरोहित, आशाराम, मनमोहन, राजाराम, अभिषेक, शिवदत्त, दिनेश, हेमचंद्र, मोहम्मद फारूक, राकेश सहित समिति के कई पदाधिकारी कार्यकर्ता मौजूद थे।
hin_Deva hin_Deva hin_Deva